Напрыканцы верасьня заплянаваны шэраг двухбаковых мерапрыемстваў на ўзроўні прэзыдэнта Украіны й кіраўніка Беларусі. Напярэдадні гэтай сустрэчы, кіраўнік беларускага МЗС неадназначна публічна намякнуў, што адным з камянёў спатыканьня ў двухбаковых зносінах застаецца арыштаваны ва Украіне за шпігунства на карысьць Расеі грамадзянін Беларусі Юры Палітыка. Пры гэтым, МЗС РБ зрабіў акцэнт на цяжкі фізічны стан арыштаванага… Як вядома, раней, для выратаваньня расейскага шпігуна, КДБ Рэспублікі Беларусь паводле наўпроставага загаду Вакульчыка рэалізавала правакацыю, у выніку якой украінскі журналіст у Менску Павал Шаройка быў фактычна захоплены ў якасьці закладніка.